Începând cu data de 31 martie 2024, ceasurile vor fi setate înainte cu o oră, transformând ora 03:00 în ora 04:00. Această modificare va fi în vigoare până în 27 octombrie, când se va reveni la ora de iarnă.
De asemenea, în ceea ce privește circulația trenurilor, CFR Călători a anunțat că va adapta orarul după noua oră oficială de vară, asigurând că mersul trenurilor nu va fi afectat. Astfel, trenurile vor continua să circule conform programului stabilit, însă vor respecta noua oră oficială. Pentru trenurile aflate în circulație în momentul schimbării de orar, acestea își vor continua traseul până la destinație, iar cele cu ore de plecare între 04:00 și 05:00 vor pleca în ordinea rangului.